**Generalforsamling tirsdag den 15. august 2023 kl. 19.30 i Gaurslund Hallen**

Vi har i år valgt at afholde generalforsamlingen i Gaurslund Hallen, som kan stå for al det praktiske ved arrangementet. De senere år er antallet af deltagere vokset, så vi nærmer os 200 deltagere. I bestyrelsen har vi vurderet, at arrangementet nu er vokset så meget, at vi ikke selv kan klare alle de praktiske opgaver. Derfor har vi i bestyrelsen besluttet os for at alliere os med Gaurslund hallen.

Søren Peschardt fra Vejle Byråd deltager i mødet og vi er så heldige at få biolog og projektleder Klaus Balleby til at give et oplæg om Vejle Fjord og det marine naturgenopretningsprojekt, som har kører i Fjorden. Nærmere herom ved den formelle indkaldelse til generalforsamlingen.